หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
12 พ.ค. 2558

TUF: ปลาทูคะนอง แนวรับ 20.50 บาท แนวต้าน 22.50 บาท
ประเด็นวิเคราะห์:
– TUF วานนี้ขึ้นแรงตามกราฟค่าเงินบาทที่อ่อนค่าลงต่อเนื่อง โดยล่าสุดสามารถปิดบวกได้ 1.9% พร้อมทั้งทำสัญญาณ Breakout แนวต้านขอบบน Symmetric Triangle ขึ้นมาตรงบริเวณ 20.80 บาท และจังหวะปัจจุบันกำลังยืนจ่อเพื่อทดสอบ แนวต้าน SMA 75 วันที่บริเวณ 21.80 บาท หากผ่านได้น่าจะเตรียมขึ้นต่อยาว
– พร้อมกันนี้ MACD ก็ส่งสัญญาณเชิงบวกจากการตัดเส้น Signal Line ขึ้นมาได้ (ตามแนวเส้นประ) และหากดูความสัมพันธ์ในอดีตมักจะเห็นการขึ้นของราคาได้หลายครั้ง โดยครั้งนี้คาดว่าหากมี Volume เข้ามาเมื่อไหร่ TUF น่าจะขึ้นต่อผ่านแนวต้าน SMA 75 วันได้ เพื่อทดสอบแนวต้านถัดไปที่ 22.50 บาท
– ซื้อ โดยมีเป้าหมายทำกำไรที่ 22.50 บาท และตั้งจุดตัดขาดทุนที่ 21.50 บาท